Diari Oficial de la Generalitat Valenciana


Sumari del DOGV 5151, del 09-12-2005 (2005/13755)

ORDE de 23 de novembre de 2005, de la Conselleria de Benestar Social, per la qual s'aprova la Carta de Servicis del Centre Dona 24 hores.
-----------------------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13112


Data del document
:   23-11-2005

Organisme emissor
:   Conselleria de Benestar Social

Tipus de document
:   Ordre

Descriptors 

:   * ciutadà
    * dona
    * legislació
    * relació administració-administrat
    * norma de qualitat

ORDE de 23 de novembre de 2005, de la Conselleria de Benestar Social, per la qual s'aprova la Carta de Servicis del Centre Dona 24 hores. [2005/13733]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenrotllament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
La Direcció General de la Dona ha elaborat una Carta de Servicis en matèria del Centre Dona 24 hores, que d'acord amb el que establix l'article 12.2 del Decret 191/2001, de 18 de desembre, ha sigut informada favorablement per la Direcció General d'Administració Autonòmica.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la Carta de Servicis corresponent al Centre Dona 24 hores, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis del Centre Dona 24 hores estarà disponible per al públic a través de la pàgina d'internet www.gva.es en l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és el cas, s'adopten.
  
València, 23 de novembre de 2005
  
La consellera de Benestar Social
  
ALICIA DE MIGUEL GARCÍA
  
ANNEX
  
La Conselleria de Benestar Social, a través de la Direcció General de la Dona, gestiona tres CENTRES DONA 24 HORES, ubicats a les ciutats d'Alacant, Castelló de la Plana i València.
  
El seu objectiu és procurar atenció integral, durant les 24 hores del dia, a totes les dones víctimes de maltractaments físics o psíquics, agressions sexuals, abusos sexuals o assetjament sexual.
  
Els CENTRES DONA 24 HORES oferixen atenció telefònica i atenció directa gratuïtes al llarg de les 24 hores del dia i els 365 dies de l'any, en l'àmbit social, psicològic i jurídic, a càrrec de professionals titulades i especialitzades.
  
Els servicis proporcionats pels CENTRES DONA 24 HORES consistixen en:
  
- Atenció integral i continuada a les dones víctimes de violència de gènere per mitjà de teràpia individual o grupal, així com per telèfon.
  
- Informació i assessorament a les dones quant als seus drets, recursos públics i privats de què poden beneficiar-se en els àmbits social, laboral, formatiu, cultural, sanitari, etc.
  
- Realització d'actuacions de divulgació, sensibilització i denúncia de la violència contra les dones.
  
- Elaboració d'informes i estudis específics.
  
Compromisos de qualitat amb les ciutadanes
  
Eficàcia
  
Atenció directa i telefònica a les dones, específica sobre la violència, disponible durant les 24 hores del dia, 365 dies de l'any.
  
Nombre de queixes de les usuàries relatives a l'atenció rebuda inferior a l'1%.
  
Professionalitat
  
Servicis prestats per un equip de professionals titulades i especialitzades en matèria social, psicològica i jurídica.
  
Emissió d'informes psicosocials a petició de les dones usuàries del Centre Dona 24 hores amb la celeritat exigida pels tràmits que siguen necessaris.
  
Informació
  
Elaboració d'un informe anual dels tres Centres Dona 24 hores en el primer trimestre de l'any següent.
  
Realització d'accions divulgatives i de sensibilització en els Centres Dona 24 hores en matèria de violència contra les dones.
  
Transparència
  
El grau de compliment dels indicadors de qualitat del servici es podrà seguir en la pàgina www.gva.es/carta.
  
TAULA D'INDICADORS: mesurem la qualitat
  
ÀREA DE VALORS
  
COMPROMÍS INDICADORS ASSOCIATS OBJECTIU
  
Eficàcia Atenció directa i telefònica 24 hores
  
 al dia durant els 365 dies de l'any 100%
  
 Percentatge de queixes relatives a Inferior a l'1%
  
 l'atenció rebuda sobre les dones
  
 ateses
  
Professionalitat Percentatge de professionals
  
 amb titulació en matèria social,
  
 psicològica o jurídica 100%
  
Informació Percentatge de sol·licituds
  
 d'accions divulgatives ateses 90%
  
 Elaboració de l'informe anual
  
 en el primer trimestre de l'exercici
  
 següent 100%
  
Transparència Accessibilitat on-line a les dades
  
 sobre indicadors 100%
  
AJUDE'NS A PRESTAR UN MILLOR SERVICI
  
- Si té qualsevol problema amb el nostre servici o vol aportar suggeriments, li preguem que utilitze els impresos normalitzats que a este efecte trobarà en qualsevol de les oficines de registre de la Generalitat Valenciana, o en la pàgina web www.gva.es, en l'apartat de Servicis al Ciutadà?.
  
- Si detecta algun error, preguem que ens el comunique com més prompte millor perquè el poguem corregir.
  
DIRECTORI
  
ATENCIÓ TELEFÒNICA
  
CENTRE DONA 24 HORES
  
Horari ininterromput 24 hores de dilluns a diumenge
  
Telèfon 005 34 36 43
  
ATENCIÓ DIRECTA
  
CENTRES DONA 24 HORES
  
Centre Dona 24 Hores VALÈNCIA
  
C/ Guillem de Castro, 100
  
46752 VALÈNCIA
  
Telèfon 438 74 50 52
  
Horari 24 hores de dilluns a diumenge
  
Centre Dona 24 Hores ALACANT
  
C/ Oscar Esplá, núm. 31,33,35 Baixos (Provisional)
  
C/ García Andreu, 12
  
03837 ALACANT
  
Telèfon 456 40 66 52
  
Horari 24 hores de dilluns a diumenge
  
Centre Dona 24 Hores CASTELLÓ
  
C/ Major, núm. 100, 2º-11ª
  
12894 CASTELLÓ
  
Telèfon 819 76 32 71